钦定古今图书集成/明伦汇编/氏族典/第634卷 > 《金史》 > 乌林荅晖
## 钦定古今图书集成/明伦汇编/氏族典/第634卷 > 《金史》 > 乌林荅晖

按《金史乌林荅晖传》：“晖本名谋良虎，明德皇后兄也。
天眷初，充护卫，以捕宗磐、宗隽功，授忠勇校尉，迁明
威将军。从宗弼北征，迁广威将军，赏以金币、尚厩、击
球马。久之，除殿中侍御史，再除蒲速碗群牧使。谨畜
牧，不事游宴，孳产蕃息。进秩，改特满群牧使。世宗即
位，召见行在，除中都兵马都指挥使。世宗至中都，将”
遣使于宋，以晖为使。世宗曰：“晖尝私用官钱。”数其罪
而罢之。迁都点检，兼侍卫亲军副都指挥使，卒，遣官
致祭，皇太子、诸王、百官会丧，赙银千两、重彩四十端、
绢四十匹。诏以晖第三子天锡世袭纳邻河猛安亲
管谋克。